cyanic-selkie/wikianc huggingface dataset:
মার্সেল মার্সো
প্রারম্ভিক জীবন
নাৎসি জার্মানি কর্তৃক ফ্রান্স আক্রমণকালে ষোল বছর বয়সী মার্সেল তার পরিবারকে নিয়ে লিমোগেসে পালিয়ে যান। তার এক ভাই গেয়র্গ লোঁগের তাকে ফরাসি রেজিস্টেন্সে যোগ দেওয়ার আহ্বান জানায়। ১৯৪৪ সালে মাঙ্গেলের পিতা নাৎসি গোপন পুলিশ বাহিনী গেস্টাপোর কাছে ধরা পড়েন এবং তাকে আউসভিৎচ কনসেনট্রেশন ক্যাম্পে নিয়ে যায়, সেখানে তাকে হত্যা করা হয়। মাঙ্গেলের মা বেঁচে যান।
কার্লি ব্যাঙ্কস
কার্লি ব্যাঙ্কস (জন্ম: ১৬ নভেম্বর ১৯৮৫, ওয়েভারলি আইওয়া, মার্কিন যুক্তরাষ্ট্র, জন্ম নাম তাশা গিলল্যান্ড ) মার্কিন যুক্তরাষ্ট্রের একজন আদিরসাত্মক মডেল। জুন, ২০০৫ সালে উত্তর আমেরিকান সংস্করণে তার পেন্টহাউস অভিষেক ঘটে।
জীবনী
আইওয়ার মাসকাটিন হাই স্কুল (একটি শিক্ষা প্রতিষ্ঠান, যা খেলা ও শৈল্পিক প্রশিক্ষণের উপর জোর দেয়) থেকে স্নাতক হওয়ার পর তাশা গিলল্যান্ড লস এঞ্জেলেসে চলে আসেন, উচ্চাকাঙ্ক্ষী অভিনেত্রী হওয়ার জন্য। তিনি কিছু অর্থ উপার্জনের জন্য তিনি অপেশাদার মডেলিং শুরু করেন এবং তারপর জনপ্রিয় পেন্টহাউস ম্যাগাজিনের একজন এজেন্ট দ্বারা আবিষ্কৃত হন, কার্লি ব্যাঙ্কস ছদ্মনামে তিনি জুন ২০০৫ সালে মডেল অফ দ্য মান্থ হন এবং ২০ বছর বয়সে তাৎক্ষণিক খ্যাতি অর্জন করেন।
সংরক্ষণ সূত্র
সংরক্ষণ সূত্র পদার্থবিজ্ঞানের এমন একটি সূত্র,যার বিবৃতি নিম্নরূপ -"বিচ্ছিন্ন অবস্থায় কোনো বস্তুর পরিমাপযোগ্য বৈশিষ্ট্য বিদ্যমান হলে, সময়ের সাথে অবস্থার পরিবর্তন হলেও কখনো পরিমাপযোগ্য বৈশিষ্ট্যের কোনো পরিবর্তন হয় না।"শক্তির সংরক্ষণশীলতা, সরলরৈখিক ভরবেগের সংরক্ষণশীলতা, কৌণিক ভরবেগের সংরক্ষণশীলতা ও তড়িৎ আধানের সংরক্ষণশীলতা সংরক্ষণ সূত্রের প্রমাণ। ভর, ত্রিমাত্রিক ক্ষেত্রের স্থানাঙ্কের চিহ্নের পরিবর্তন (Parity),লেপটন সংখ্যা, বেরিওন সংখ্যা, কোনো বস্তুর কোয়ার্ক দশায় গঠন (Strangeness) এবং শক্তিশালী আন্তঃক্রিয়ার কোয়ান্টাম প্রভাব ( Hypercharge) -এসব ক্ষেত্রেও সংরক্ষণ সূত্রের প্রভাব উল্লেখযোগ্য।
"মানের পরিবহন সমীকরণ" দ্বারা সংরক্ষণ সূত্র প্রকাশ করা হয়। একে আংশিক ব্যবকলনীয় সমীকরণের মাধ্যমেও প্রকাশ করা যায়। কোনো বিন্দুতে বা কোনো স্থানের অভ্যন্তরে সংরক্ষিত মান শুধু তখনই পরিবর্তিত হবে, যখন স্থানটির ভিতরে বা বাইরে সঞ্চারিত শক্তির মানের পরিবর্তন ঘটবে।
নোয়েথারের উপপাদ্য অনুযায়ী, প্রতিটি সংরক্ষণ সূত্রের সাথে প্রতিসমতা কোনো না কোনোভাবে সম্পর্কিত।
সংরক্ষণ সূত্র ও এর প্রায় "নির্ভুলতার" ক্ষেত্র
সংরক্ষণ সূত্র কোনো কোনো মানের ক্ষেত্রে কোনো কোনো সময় শতভাগ প্রযোজ্য হলেও বিশেষ দশায় বিশেষ ক্ষেত্রে এটি শতভাগ না হলেও প্রায় নির্ভুলভাবে প্রযোজ্য। এগুলো হলো-
(১) যান্ত্রিক শক্তির সংরক্ষণশীলতা
(২)স্থির ভরের সংরক্ষণশীলতা
(৪)লেপটন সংখ্যার সংরক্ষণশীলতা
(৫)মৌলিক কণিকার দশার সংরক্ষণশীলতা
(৬)স্থানাঙ্ক চিহ্নের পরিবর্তন সমতা
বিসমিল্লাহ এয়ারলাইন্স
বিমানবহর
২০০৮ সালের ৩১ ডিসেম্বর তারিখের হিসাবে অনুযায়ী বিসমিল্লাহ এয়ারলাইন্সের বিমানবহরে রয়েছেঃ
সেপ্টেম্বর ২০১৫ সাল পর্যন্ত তাদের কোন সক্রিয় বিমান দেখা আয় নি, তবে দুটা এএন-১৪৮ এর পরিকল্পনা রয়েছে।
সংরক্ষণ সূত্র
প্রতিসমতার সাথে সম্পর্কিত সংরক্ষণ সূত্রের তালিকা
প্রতিসমতার মূলনীতি মেনে চলে, কিংবা প্রতিসমতার সাথে কোনো না কোনোভাবে সম্পৃক্ত সূত্রগুলোর তালিকা নিম্নরূপ:
(১) ভর-শক্তি সংরক্ষণ সূত্র (এক মাত্রার সমীকরণ, সময়কে অক্ষ বিবেচনা করে)
(২) রৈখিক ভরবেগের সংরক্ষণ সূত্র (তিন মাত্রার সমীকরণ, x,y,z -কে অক্ষ বিবেচনা করে)
(৩)কৌণিক ভরবেগের সংরক্ষণ সূত্র (তিন মাত্রার সমীকরণ, x,y,z অক্ষের ঘূর্ণন বিবেচনা করে)
(৪)ভরবেগ-কেন্দ্রের বেগের সংরক্ষণশীলতা সূত্র ( x,y,z অক্ষ বরাবর "লরেঞ্জ বুস্ট" বিবেচনা করে)
(৫)তড়িৎ আধানের সংরক্ষণশীলতা (চতুর্মাত্রিক ক্ষেত্র-সময় বিবেচনায় স্কেলার ক্ষেত্র; x,y, z অক্ষ ও সময়-কে একত্রে চারটি মাত্রা ধরে)
(৬)কালার-চার্জ সংরক্ষণশীলতা সূত্র (r,g, b অক্ষ বরাবর তিনটি মাত্রা বিবেচনা করে)
(৭) দুর্বল সম-স্পিন সংরক্ষণশীলতার সূত্র (দুর্বল আধানকে এক মাত্রা বিবেচনা করে)
(৮)সম্ভাবনার সংরক্ষণশীলতা সূত্র (সময় বিবর্তনের ক্ষেত্রে x,y,z মাত্রা বরাবর সম্ভাবনার সমষ্টি সর্বদাই ১)
ব্যবকলনীয় রূপ
"মানের পরিবহন" বলবিদ্যায় মান-পরিবহন সূত্র সংরক্ষণ সূত্রের অন্যতম ব্যবকলনীয় রূপ পরিগণিত হয়। যেমন- কোনো তড়িৎ আধান q এর সংরক্ষণশীলতা নিম্নরূপ:
এখানে, ∇. হলো ডাইভারজেন্স অপারেটর, ρ হলো আধানের ঘনত্ব, j হলো আধানের ফ্লাস্ক আর t হলো সময়।
আমরা যদি ধরে নিই, আধানের গতি u সময় ও অবস্থানের একটি সচল ফাংশন, তাহলে:
একমাত্রিক ক্ষেত্রে, বক্ররৈখিক আংশিক ব্যবকলনীয় সমীকরণের অধিবৃত্তাকার রূপরেখার মাধ্যমে একে নিম্নরূপে প্রকাশ করা যায়:
এখানে অধীন চলক y হলো সংরক্ষিত মানের ঘনত্ব এবং A(Y) কারেন্ট জ্যাকোবিয়ান।
অসমজাতীয় ঘটনার ক্ষেত্রে সমীকরণটি নিম্নরূপ :
অসমজাতীয় ঘটনার ক্ষেত্রে সমীকরণটি প্রকৃতপক্ষে সংরক্ষণ সূত্র মেনে চলে না ;এটিকে সমতার সমীকরণ অভিহিত করা যেতে পারে। নির্ভরশীল চলক y হলো অসংরক্ষিত মান এবং অসম ধ্রুবক s(x,y,t) হলো ডাইভারজেন্স। ভরবেগ, শক্তি (নেভিয়ার স্টোকস সমীকরণ) ও বিশৃঙ্খলা মাত্রা সাম্য সমীকরণ এর প্রকৃষ্ট উদাহরণ।
অস্কার রোমেরো
অস্কার আর্নুলফো রোমেরো ওয়াই গাল্দামেজ (১৫ আগস্ট ১৯১৭ - ২৪ মার্চ ১৯৮০) ছিলেন এর সালভাদরএর আর্চবিশপ। তিনি লুইস চ্যাভেজের পর সান সালভাদরের ৪র্থ আর্চ-বিশপ মনোনীত হন এবং দারিদ্রতা, সামাজিক অবিচার, হত্যা এবং নির্যাতনের বিপক্ষে কথা বলতেন। রোমেরো ১৯৮০ সালে একটি ধর্মীয় সভায় বক্তব্য দেয়ার পর পরই গুলিবিদ্ধ হয়ে মৃত্যুবরণ করেন।
লিবারেশন থিওলজি মতবাদ
লিবারেশন থিওলজি মতবাদের প্রবক্তা হিসেবে স্বীকৃত তিনি। 'সমাজের সকলকে অর্থনৈতিক ও সামজিক ন্যায় বিচার নিশ্চিত করার জন্য কাজ করতে হবে' - এটিই হচ্চে এই মতবাদের মূল।
জুলু ভাষা
[[File:South Africa 2011 Zulu speakers proportion map.svg|thumb|মানচিত্রে বিভিন্ন দেশে জুলুভাষা ব্যবহারের হার:
{{legend|#EDF8E9|০–২০%}} {{legend|#BAE4B3|২০–৪০%}} {{legend|#74C476|৪০–৬০%}} {{legend|#31A354|৬০–৮০%}} {{legend|#006D2C|৮০-১০০%}} ]]
জুলু ভাষা (isiZulu ইসিজ়ুলু) একটি দক্ষিণ বান্টু ভাষা। ভাষাটি দক্ষিণ আফ্রিকার কোয়াজুলু-নাটাল প্রদেশে (প্রাক্তন জুলুল্যান্ড) প্রচলিত। ধারণা করা হয়, জুলু জাতির লোকেরা আফ্রিকার পূর্ব উপকূল ধরে এবং মধ্য আফ্রিকা থেকে ১৬শ শতকের পূর্বে এখানে বসতি স্থাপন করে। স্থানীয় খোইসান জাতির লোকেদের সাথে সংস্পর্শের ফলে জুলুদের ভাষায় তাদের অনেক শব্দ ঢুকে পড়ে। এদের মধ্যে শীৎকার ধ্বনিগুলি অন্যতম। এর ধ্বনিব্যবস্থাটিতে তিন ধরনের শীৎকার ধ্বনি রয়েছে, যেগুলি সম্ভবত খোইসান ভাষাগুলি থেকে ধার করা। বান্টু ভাষাগুলির মধ্যে কেবল জুলুর মতো দক্ষিণ বান্টু ভাষাগুলিতেই এই শীৎকার ধ্বনি দেখতে পাওয়া যায়। জুলু ভাষা অন্যান্য ভাষা থেকে, বিশেষ করে আফ্রিকান্স ও ইংরেজি ভাষা থেকে বহু শব্দ ধার করেছে। বেশিরভাগ জুলু শব্দ একটি স্বরধ্বনিতে শেষ হয়।
জুলু দক্ষিণ আফ্রিকা প্রজাতন্ত্রের ১১টি সরকারি ভাষার একটি। দক্ষিণ আফ্রিকার প্রায় ৯২ লক্ষ মানুষের মাতৃভাষা জুলু; এরা মূলত কোয়াজুলু-নাটাল প্রদেশের উত্তরাংশে বাস করে। এছাড়াও সোয়াজিল্যান্ড, বতসোয়ানা, লেসোথো, মালাউই এবং মোজাম্বিকে জুলু ভাষা প্রচলিত। সব দেশ মিলিয়ে জুলু ভাষার মাতৃভাষীর সংখ্যা প্রায় ৯৫ লক্ষ এবং দ্বিতীয় ভাষা হিসেবে জুলুভাষীর সংখ্যা আরও প্রায় ১ কোটি ৫৭ লক্ষ।
দক্ষিণ আফ্রিকার অন্যান্য আফ্রিকান ভাষাগুলির মত জুলু ভাষার মর্যাদাও জটিল। ১৯৫৩ সালের বান্টু শিক্ষা আইন অনুসারে জুলু ভাষায় শিক্ষা দান বৈধ। বর্তমানে প্রাথমিক বিদ্যালয়ে দ্বিতীয় শ্রেণী পর্যন্ত শিক্ষার মাধ্যম হিসেবে জুলু ভাষা ব্যবহৃত হয়। দশম শ্রেণী পর্যন্ত এই বিদ্যালয়ের একটি পাঠ্য বিষয় হিসেবে অন্তর্ভুক্ত। মাধ্যমিক পর্যায়ের বিদ্যালয়ে জুলুভাষী ছাত্রদের ইংরেজিতে পড়ানো হয়। আর বিশ্ববিদ্যালয় পর্যায়ের সমস্ত পড়াশোনা ইংরেজি বা আফ্রিকান্স ভাষাতে সম্পন্ন হয়।
ডোরেমন: নোবিতা'স নিউ ডাইনোসর
ডোরেমন মুভি: নবিতা'স নিউ ডাইনোসর (映画ドラえもん のび太の新恐竜) হলো একটি অ্যানিমে  চলচ্চিত্র৷ এটি ২০২০ সালে মুক্তি পাবে। এটা ডোরেমন: নোবিতা'স ডাইনোসর ও ডোরেমন: নোবিতা'স ডাইনোসর ২০০৬ সালের ফলাফল সরূপ। এটি ছিল প্রথম রেওয়া-যুগের ডোরেমন মুভি। ফিল্মটি ডোরেমন ফ্র্যাঞ্চাইজির ৫০ বছর উদ্‌যাপন করে।
গল্প
নোবিতা দুর্ঘটনাক্রমে ডাইনোসর জীবাশ্ম প্রদর্শনীর সাইটে শিলার সাথে মিশ্রিত একটি জীবাশ্ম ডাইনোসর ডিম দেখতে পেয়েছিল যেটি তিনি এর আগে দেখেছিলেন। তিনি "সময় কম্বল" দিয়ে এটিকে আসল অবস্থায় ফিরিয়ে দিয়েছিলেন। ডিম ফোটানোর পরে, ডিম একটি নতুন প্রজাতির ডাইনোসরকে মিশ্রিত করে যার নাম কসমিক এনসাইক্লোপিডিয়ায় নেই এবং তাদের নাম কিউ এবং মাই। যদিও তারা গোপনে তাদের যত্ন নিতে চায়, শহরটিতে ডাইনোসরগুলি এখনও বাসিন্দারা আবিষ্কার করেছেন; নোবিতা এবং তার বন্ধুরা ৬৬ মিলিয়ন বছর আগে ডাইনোসরগুলির সময় তাদের ক্রিটাসিয়াস পিরিয়ডে ফিরিয়ে আনতে বাধ্য হয়েছিল। ডাইনোসর বিলুপ্তির সময় মাত্র।
মুক্তি
৬ মার্চ ২০২০ তারিখে চলচ্চিত্রটির মুক্তির পরিকল্পনা ‌‌‌‌‌‌‌‌‌‌‌‌‌‌‌‌ থাকলেও বিশ্বব‍্যাপী করোনা ভাইরাস ছড়িয়ে পড়ার ফলে চলচ্চিত্রটিকে সেদিন মুক্তি দেয়া হয় নাই। পরবর্তীতে ঘোষণা দেয়া হয় চলচ্চিত্রটি ৭ আগস্ট ২০২০ তারিখে মুক্তি দেয়া হয়। ফলে ৭ আগস্ট ২০২০ তারিখে ডোরেমনের বিশেষ চলচ্চিত্র, স্ট্যান্ড বাই মি ডোরেমন ২ মুক্তি দেয়া হয়েছিল না।
সাইন্ড ট্রাক
এর থিম গান  “বার্থডে" এটি গেয়েছেন  মি.চিল্ড্রেন৷
মণিপুরী সংকীৰ্তন
রূপরেখা
থাম্ব|মণিপুরী সংকীৰ্তনের পুং চলম নৃত্য সঙ্গীত নাটক অকাদেমি দ্বারা প্রস্তুত মানবতার বিমূৰ্ত সাংস্কৃতিক ঐতিহ্যের প্রতিনিধি তালিকায় অন্তৰ্ভুক্তিকরণের জন্য মনোনয়নের নথিতে এই পরিবেশনা শিল্পটির বর্ণনা দেওয়া হয়েছে এইভাবে:
"মণিপুরের মন্দিরে গান ও নাচের সাথে জড়িত রীতি অনুসারে মণিপুর সমভূমিতে বসবাসকারী বৈষ্ণবদের জীবনে ধর্মীয় নিহিতার্থ ও মঞ্চ অনুষ্ঠান উপলক্ষে বাড়িতে ও রাস্তায় একসাথে সংকীর্তন চারুকলা পরিবেশিত হয়। কৃষ্ণর ধর্মতত্ত্ব এবং শিক্ষা এই প্ৰদৰ্শনের কেন্দ্ৰীয় বিষয়বস্তু। তবে তারা মণিপুরের প্রাক-বৈষ্ণব অতীতের সংগীত এবং নৃত্য থেকে বহন করা আনুষ্ঠানিক বৈশিষ্ট্য ও রীতির সাথে এটিকে অন্তৰ্ভুক্ত করেছে। সংকীর্তন অনুশীলনের মূল অংশটি দেখতে পাওয়া যায় মন্দিরে, সেখানে তারা গানের মাধ্যমে প্রভুর জীবন ও কর্মকে বর্ণনা করে এবং নৃত্যের মাধ্যমে তা প্রদর্শিত করে। এগুলো সাধারণত ভক্তদের সামনে মন্দিরের সাথে সংযুক্ত একটি হল বা মন্ডপে উপস্থাপিত হয়। প্রধান প্ৰদৰ্শনীটি নাট্য পালা নিয়ে গঠিত হয়, যা মণিপুর উপত্যকার সর্বত্র পরিবেশিত হয়। মন্দির কেন্দ্রিক অরিবা পালা এবং মনোহর সাই পালা বর্তমানে খুব কম দেখতে পাওয়া যায়। প্রভুর রথ উৎসব বলে চিহ্নিত করে বর্ষার সময় মন্দিরের মধ্যে খুবাক এসেই পালন করা হয়। নতুন ঘর উদ্বোধন এবং সকল জীবনচক্র অনুষ্ঠানে যেমন- কান ছিদ্র করার অনুষ্ঠান (শৈশবে পুরুষ এবং স্ত্রী উভয়ের জন্য), উপনয়ন  (কিশোর বয়সী পুরুষদের জন্য), বিবাহ ও মৃত্যুশয্যার অনুষ্ঠানে সংকীর্তনের প্ৰচলন রয়েছে। এভাবেই মণিপুরী বৈষ্ণবদেরর জীবনে সংকীর্তনকে ঈশ্বরের দৃশ্যমান প্রকাশ হিসাবে বিবেচনা করা হয়।"
ইন্দোনেশিয়ায় গাঁজা
জাভা এবং আচেহতে ১০ শতকের প্রথম দিকে গাঁজার ব্যবহার সম্পর্কে জানা গেছে। ১৯২৭ সালে, ডাচ ঔপনিবেশিক সরকার মাদকটি নিষিদ্ধ করেছিল। ইন্দোনেশিয়ার স্বাধীনতার পর, মাদকটি অবৈধ ছিল, এটি ১৯৭০-এর দশক থেকে একটি বড় মাদক বিরোধী অভিযানের বিষয় ছিল। গাঁজা বর্তমানে ইন্দোনেশিয়ায় সর্বাধিক ব্যবহৃত অবৈধ পদার্থ, ২০১৪ সালে প্রায় দুই মিলিয়ন ব্যবহারকারী ছিল। বর্তমান মাদকদ্রব্য আইনের অধীনে হেরোইন এবং ক্রিস্টাল মেথ (ইন্দোনেশিয়ায় শাবু নামে পরিচিত) এর মতো পদার্থের সাথে সরকার দ্বারা নিয়ন্ত্রিত সবচেয়ে নিয়ন্ত্রিত পদার্থ হিসেবে গাঁজাকে অন্তর্ভুক্ত করা হয়েছে।
ফ্রান্সিস এলিজাবেথ অ্যালেন
ফ্রান্সিস এলিজাবেথ অ্যালেন (জন্ম: ৪আগস্ট, ১৯৩২) একজন মার্কিন কম্পিউটার বিজ্ঞানী। কাজের স্বীকৃতি স্বরূপ তিনি বিভিন্ন পুরস্কারের পাশাপাশি ২০০৬ সালের এসিএম প্রদত্ত টুরিং পুরস্কার পান। তিনি ২০২০ সালের ৪ আগস্ট, তার জন্মদিনের দিন মৃত্যু বরণ করেন।
জন্ম ও শিক্ষাজীবন
অ্যালেন ১৯৫৪ সালে স্টেট ইউনিভার্সিটি অব নিউ ইয়র্ক অ্যাট আলবেনী থেকে গণিতে বিএসসি ডিগ্রি অর্জন করেন। তিনি ১৯৫৭ সালে মিশিগান বিশ্ববিদ্যালয় থেকে গণিতে এমএসসি ডিগ্রি অর্জন করেন। তিনি ১৯৫৭ সালে আইবিএমে যোগদান করেন।
আনন্দ (হিন্দু দর্শন)
আনন্দ (সংস্কৃত: आनन्द) আক্ষরিক অর্থ হল আনন্দ বা সুখ। হিন্দু ধর্মগ্রন্থ বেদ, উপনিষদ ও ভগবদ্গীতায়, আনন্দ শাশ্বত সুখকে বোঝায় যা পুনর্জন্ম চক্রের সমাপ্তির সাথে থাকে। যারা তাদের কর্মের ফল ত্যাগ করে এবং সম্পূর্ণরূপে দৈব ইচ্ছার কাছে নিজেকে সমর্পণ করে, তারা ঈশ্বরের সাথে নিখুঁত মিলনে চিরন্তন আনন্দ উপভোগ করতে চক্রাকার জীবন প্রক্রিয়ার (সংসার) চূড়ান্ত সমাপ্তিতে পৌঁছে। প্রেমময় অঙ্গীকারের মাধ্যমে ঈশ্বরের সাথে মিলন খোঁজার ঐতিহ্যকে ভক্তি বলা হয়।
তৈত্তিরীয় উপনিষদ
সম্ভবত 'আনন্দ'-এর উপর সবচেয়ে বিস্তৃত গ্রন্থটি তৈত্তিরীয় উপনিষদের আনন্দ বল্লীতে পাওয়া যায়, যেখানে আনন্দ, সুখ ও আনন্দের নতিমাত্রা বর্ণনা করা হয়েছে এবং "চূড়ান্ত আনন্দ" - এর মধ্যে শোষণ থেকে আলাদা করা হয়েছে আত্ম-জ্ঞান, বস্তু ও বিষয়ের মধ্যে অদ্বৈততার অবস্থা। অদ্বৈত ব্রহ্মের একটি দিক হিসাবে 'আনন্দ'-এর এই অপরিহার্য বর্ণনাটি ব্রহ্মসূত্র, অধ্যায় ১, ধারা ১, শ্লোক ১২-এ আদি শঙ্করাচার্যের ভাষ্য দ্বারা আরও নিশ্চিত করা হয়েছে।
স্বামী বিবেকানন্দ
স্বামী বিবেকানন্দ দাবি করেছেন যে হিন্দু দর্শনে আনন্দের বিভিন্ন অর্থ এবং তা অর্জনের বিভিন্ন উপায় বিদ্যমান থাকার কারণ হল মানুষ একে অপরের থেকে আলাদা, এবং প্রত্যেকে তার নিজের জন্য আনন্দের জন্য সবচেয়ে উপযুক্ত পথ বেছে নেয়।
শ্রী অরবিন্দ
শ্রী অরবিন্দের মতে, সুখ হল মানবতার স্বাভাবিক অবস্থা, যেমনটি তিনি তার বই দ্য লাইফ ডিভাইন-এ উল্লেখ করেছেন তিনি এটিকে অস্তিত্বের আনন্দ হিসেবে জানিয়েছেন। যাইহোক, মানবজাতি ব্যথা ও আনন্দের দ্বৈত বিকাশ করে। অরবিন্দ আরও বলেন যে ব্যথা এবং কষ্টের ধারণাগুলি সময়ের সাথে সাথে মনের দ্বারা বিকশিত অভ্যাসের কারণে হয়, যা সাফল্য, সম্মান ও বিজয়কে আনন্দদায়ক জিনিস এবং পরাজয়, ব্যর্থতা, দুর্ভাগ্যকে অপ্রীতিকর জিনিস হিসাবে বিবেচনা করে।
অদ্বৈত বেদান্ত
হিন্দু দর্শনের বেদান্ত দর্শন অনুসারে, আনন্দ হল সেই পরম আনন্দের অবস্থা যখন জীব সমস্ত পাপ, সমস্ত সন্দেহ, সমস্ত আকাঙ্ক্ষা, সমস্ত কর্ম, সমস্ত বেদনা, সমস্ত যন্ত্রণা এবং সমস্ত শারীরিক ও মানসিক সাধারণ থেকে মুক্ত হয়ে যায়আনন্দব্রাহ্মণে প্রতিষ্ঠিত হয়ে তা হয়ে ওঠে জীবনমুক্ত (পুনর্জন্মের চক্র থেকে মুক্ত হওয়া)। উপনিষদ বারবার আনন্দ শব্দটি ব্যবহার করে ব্রহ্মকে বোঝাতে, অন্তরতম স্বয়ং, পরমানন্দময় যার, স্বতন্ত্র স্ব থেকে ভিন্ন, কোন বাস্তব সংযুক্তি নেই।
দ্বৈত বেদান্ত
ভগবদ্গীতার পাঠের উপর ভিত্তি করে, দ্বৈত বেদান্ত আনন্দকে ব্যাখ্যা করে আনন্দকে ভালো চিন্তা ও ভালো কাজের মাধ্যমে প্রাপ্ত সুখ হিসেবে যা রাষ্ট্র এবং মনের নিয়ন্ত্রণের উপর নির্ভর করে। মেজাজ ও মনের মিলের মাধ্যমে, ব্যক্তির জীবনের সমস্ত ক্ষেত্রে পরম সুখের অবস্থা পৌঁছে যায়।
বিশিষ্টাদ্বৈত বেদান্ত
রামানুজাচার্যের প্রস্তাবিত বিশিষ্টাদ্বৈত বেদান্ত দর্শন অনুসারে, প্রকৃত সুখ কেবলমাত্র ঐশ্বরিক অনুগ্রহের মাধ্যমেই হতে পারে, যা শুধুমাত্র নিজের অহংকারকে ঐশ্বরিকতার কাছে আত্মসমর্পণের মাধ্যমে অর্জন করা যেতে পারে।
শ্রী রমণ মহর্ষি
রমণ মহর্ষির মতে, সুখের মধ্যেই রয়েছে এবং তা কেবল নিজের প্রকৃত আত্মকে আবিষ্কার করার মাধ্যমেই জানা যায়। তিনি প্রস্তাব করেন যে "আমি কে?" চিন্তাটি ব্যবহার করে অভ্যন্তরীণ অনুসন্ধানের মাধ্যমে আনন্দ অর্জন করা যেতে পারে।
আনন্দ অর্জনের উপায়
হিন্দু চিন্তাধারার বিভিন্ন দর্শনের মধ্যে, আনন্দ অর্জনের বিভিন্ন পথ ও উপায় রয়েছে। প্রধান চারটি পথ হল ভক্তি যোগ, জ্ঞান যোগ, কর্মযোগ ও রাজ যোগ।
দক্ষিণারঞ্জন মুখোপাধ্যায়
রাজা দক্ষিণারঞ্জন মুখোপাধ্যায় (২ অক্টোবর ১৮১৪ - ১৫ জুলাই ১৮৭৮) সংযুক্ত প্রদেশের শঙ্করপুরের তালুকের তালুকদার এবং ১৯ শতকের ভারতে ইয়ং বেঙ্গল গোষ্ঠীর অন্যতম নেতা ছিলেন। তিনি একজন বক্তা, বেশ কয়েকটি সাময়িকীর সম্পাদক এবং একজন সমাজ সংস্কারক হিসাবে পরিচিত ছিলেন। বেথুন স্কুলের জন্য জমি দান করে এবং ডেভিড হেয়ারকে তার সামাজিক কাজে সহায়তা করেন দক্ষিণারঞ্জন মুখার্জি নামে পরিচিত দক্ষিণারঞ্জন মুখোপাধ্যায়। বর্তমানে তার বংশধররা ভারত, অস্ট্রেলিয়া এবং উত্তর আমেরিকায় রয়েছে।
জীবনের প্রথমার্ধ
দক্ষিণরঞ্জন মুখোপাধ্যায়ের জন্ম কলকাতায়। পিতা জগন্মোহন মুখোপাধ্যায় (পূর্বনাম পরমানন্দ) এবং মাতা ত্রিপুরাসুন্দরী। তার পৈতৃক নিবাস ছিল অধুনা উত্তর চব্বিশ পরগনা জেলার ভাটপাড়ায়। পিতা পাথুরিয়াঘাটা ঠাকুরবাড়ির ঘর-জামাই ছিলেন।  দক্ষিণারঞ্জন হেয়ার স্কুল এবং হিন্দু কলেজে পড়াশোনা করেছিলেন। হিন্দু কলেজের ছাত্র থাকাকালীন, তিনি ইয়ং বেঙ্গল আন্দোলনের মূল ব্যক্তি হেনরি লুই ভিভিয়ান ডেরোজিও দ্বারা প্রভাবিত হন। তার বন্ধু কৃষ্ণ মোহন বন্দ্যোপাধ্যায় যখন খ্রিস্টান ধর্মে ধর্মান্তরিত হওয়ার জন্য তার বাড়ি থেকে চলে এসেছিলেন, মুখার্জি তাকে সুরক্ষা এবং সমর্থন দিয়েছিলেন।
কলকাতায় ক্রিয়াকলাপ
ছাত্র থাকাবস্থায় দক্ষিণরঞ্জন মুখার্জি ১৮৩১ সালে জ্ঞানান্বেষণ পত্রিকা প্রকাশিত করেন। পরের বছর এটি দ্বি-ভাষিক পত্রিকায় পরিণত হয়। তিনি সরকারের পক্ষ থেকে সংবাদপত্র দমনের বিরুদ্ধে বক্তব্য রেখেছিলেন। তিনি ব্রিটিশ ইন্ডিয়ান অ্যাসোসিয়েশন প্রতিষ্ঠার অন্যতম প্রধান উদ্যোগী এবং বেঙ্গল স্পেক্টেটরে নিয়মিত অবদান রেখেছিলেন। তিনি আইনজীবী হিসাবে অনুশীলন করেন এবং কলকাতা পুরসভার সংগ্রাহক হিসাবে নিয়োগপ্রাপ্ত প্রথম ভারতীয় ছিলেন। পরে তিনি মুর্শিদাবাদে নবাবের দরবারেও কাজ করেন।
একবার তিনি ডেভিড হেয়ারকে ৬০,০০০ টাকা ঋণ দিয়েছিলেন। পরিশোধে অক্ষম হওয়ায় কারণে ডেভিড হেয়ার দক্ষিণারঞ্জন মুখার্জিকে তার পরিবর্তে কিছু জমি দিয়েছিলেন। দক্ষিণারঞ্জন মুখার্জি, পালাক্রমে, ১৮৪৯ সালে জন এলিয়ট ড্রিঙ্কওয়াটার বেথুনকে এই জমিটি মেয়েদের জন্য কলকাতার প্রথম ধর্মনিরপেক্ষ বিদ্যালয় প্রতিষ্ঠার জন্য দান করেন।
বিবাহ
১৮৩২ সালে বর্ধমানের মহারাজা তেজচন্দ্র রায়ের মৃত্যুর পরে, দক্ষিণারঞ্জন মুখার্জি কিছু আইনি বিবাদের জেরে ওই পরিবারের বাড়িতে গিয়েছিলেন। তিনি তেজচন্দ্রের মহারাজার যুবতী বিধবা ৮ম স্ত্রী বসন্ত কুমারীর সাথে দেখা করেন। পরে দক্ষিণারঞ্জন মুখার্জি তাকে রেজিস্ট্রেশন করে বিবাহ করেন। এই ঘটনা কলকাতায় বেশ চাঞ্চল্য সৃষ্টি করে। দক্ষিণারঞ্জন মুখার্জি এবং বসন্ত কুমারী পালিয়ে গিয়ে বিবাহ করার পরে মেয়েটির বাবা প্রাণচাঁদ কাপুরের হাতে ধরা পড়ে।
তবে বসন্ত কুমারী আবার দক্ষিণারঞ্জন মুখার্জির সাথে পুনরায় মিলিত হওয়ার জন্য তার বাবার হেফাজত থেকে পালাতে সক্ষম হন। ১৮৫১ সালে লখনউতে একত্রে চলে এসেছিলেন। দক্ষিণারঞ্জন মুখোপাধ্যায় এবং বয়সে বড় তার স্ত্রীকে নিয়ে জীবনের শেষদিন পর্যন্ত লখনউতে ছিলেন।
লখনউ-এর জীবনকাল
১৮৫১ সালে সপরিবারে লখনউ আসার পর তিনি এক বিশিষ্ট ব্যক্তি হয়ে ওঠেন। সিপাহী বিদ্রোহের সময় ব্রিটিশ সরকারকে নানাভাবে সাহায্য করে পুরস্কার স্বরূপ ১৮৫৯ সালে শংকরপুরের বিদ্রোহী তালুকদারের বাজেয়াপ্ত তালুক লাভ করেন। লখনউ তথা অযোধ্যার সহকারী অবৈতনিক কমিশনার নিযুক্ত হন। অযোধ্যার তদানীন্তন নবাব ওয়াজেদ আলি শাহের বিখ্যাত প্রমোদ-উদ্যান কৈশরবাগের বিস্তীর্ণ প্রাঙ্গণে সুবিখ্যাত ক্যানিং কলেজ প্রতিষ্ঠায় সহায়তা করেন। এই কলেজে সংস্কৃত ও আইনের অধ্যাপকের প্রয়োজন হওয়ায়  পুরাতন বন্ধু রাজকুমার সর্বাধিকারীকে আহ্বান করেন। তাঁকে সঙ্গে নিয়ে "লখনৌ টাইমস্", 'সমাচার হিন্দুস্থানী'ও 'ভারত পত্রিকা' নামে সংবাদপত্র প্রকাশ করেন।  তিনি জমিদারদের শিক্ষায়তন ওয়ার্ড ইনস্টিটিউটের বেসরকারি পরিদর্শক ছিলেন। অযোধ্যা ব্রিটিশ ইন্ডিয়ান সমিতি (১৮৬১) এবং লখনউ ক্যানিং কলেজ (পরবর্তীকালে লখনউ বিশ্ববিদ্যালয়) স্থাপন ছিল তার অন্যতম কীর্তি। তিনি লখনউ-এ রাজনৈতিক আন্দোলনেরও নেতা ছিলেন। সরকার মনোনীত ও জননির্বাচিত সমান সংখ্যক সভ্য নিয়ে প্রাদেশিক সরকার গঠনের জন্য আন্দোলন করেন। এইসব কারণে সম্ভবতঃ তখনকার রাজপুরুষদের মধ্যে তার প্রতিপত্তি বিনষ্ট হয়। ১৮৭১ সালে লর্ড মেয়ো কর্তৃক রাজা উপাধিতে ভূষিত হন।
রাজু ম্যাথু
রাজু ম্যাথু (c. ১৯৩৭ – ১২ নভেম্বর ২০১৯) ভারতের কেরালার একজন চলচ্চিত্র প্রযোজক ছিলেন। তিনি ৪৫টি চলচ্চিত্র প্রযোজনা করেছেন। তিনি প্রযোজনা প্রতিষ্ঠান সেঞ্চুরি ফিল্মসের মালিক ছিলেন।
জীবনী
চলচ্চিত্রাঙ্গনে আসার আগে রাজু ম্যাথু বীমা প্রতিষ্ঠানে কাজ করতেন। পরবর্তীতে, তিনি চাকরি ছেড়ে দেন এবং ১৯৭৯ সালে সেঞ্চুরি ফিল্মস প্রতিষ্ঠা করেন ও চলচ্চিত্র প্রযোজনা শুরু করেন। তিনি মূলত মালয়ালম চলচ্চিত্র পরিচালনা করেছেন। মালয়ালম চলচ্চিত্র ছাড়াও তিনি আনোখা রিশতা শিরোনামের একটি হিন্দি চলচ্চিত্র প্রযোজনা করেছেন। তার প্রযোজিত সর্বশেষ চলচ্চিত্র আথিরান। তিনি কেরালা ফিল্ম চেম্বার অব কমার্সের সভাপতি ছিলেন।
রাজু ম্যাথু লিলি ম্যাথুর সাথে বিবাহবন্ধনে আবদ্ধ হন। তাদের দুই কন্যার নাম অঞ্জনা জ্যাকব ও রাঞ্জা জ্যাকব।
কোটচাঁদপুর পৌরসভা
কোটচাঁদপুর পৌরসভা বাংলাদেশের খুলনা বিভাগের ঝিনাইদহ জেলার কোটচাঁদপুর উপজেলার অন্তর্গত 'ক' শ্রেণির একটি পৌরসভা।
অবস্থান ও সীমানা
ঝিনাইদহ জেলা সদর হতে ৩০ কি.মি. দক্ষিণ-পশ্চিমে কোটচাঁদপুর পৌরসভার অবস্থান।
প্রশাসনিক এলাকা
ওয়ার্ডঃ ০৯টি
মৌজাঃ ০৮টি
আয়তন ও জনসংখ্যা
মোট আয়তনঃ ১৭.৪৬ বর্গ কি.মি.
মোট জনসংখ্যাঃ ৫৬,০৯০ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
আন্তর্জাতিক ইসলামী সাহিত্য সমিতি
আন্তর্জাতিক ইসলামী সাহিত্য সমিতি বা আন্তর্জাতিক ইসলামী সাহিত্য সংস্থা (رابطة الأدب الإسلامي العالمية, عالمی رابطہ ادب اسلامی, International League of Islamic Literature) ইসলামী শিক্ষা-সাহিত্য-সংস্কৃতির সবচেয়ে যোগ্য ও সফল প্রতিনিধিত্বকারী সংগঠন।
হেজাজ কমিটি
হেজাজ কমিটি (বা কমিশন), (Komite or Komisi Hijaz) ১৯২৬ সালে বিভিন্ন ইন্দোনেশীয় উলামা দ্বারা গঠিত একটি কমিটি। যেটি অন্যান্য মাজহাবের মুসলমানদের মক্কা ও মদিনায় সফর নিষিদ্ধ করার পরিকল্পনা এবং নবনির্মিত বনি সৌদ দ্বারা মুহাম্মাদের সমাধি স্থানান্তরের পরিকল্পনার উদ্বেগের কারণে সৌদি আরবে একটি প্রতিনিধি দল পাঠানোর জন্য গঠিত হয়েছিল। এই ছোট কমিটিই ছিল নাহদলাতুল উলামা সংগঠনের জন্মের অগ্রদূত।
উৎপত্তি
যেহেতু ইবনে সৌদ ১৯২৪ সালের দিকে হেজাজ এলাকা (যার মধ্যে মক্কা এবং মদিনা অন্তর্ভুক্ত) জয় করেন এবং সৌদি আরবের রাজার প্রথম রাজা হন, ওয়াহাবিবাদ সম্প্রদায় এই অঞ্চলে প্রভাবশালী সম্প্রদায়ে পরিণত হয়। অন্যান্য ইসলামী দলগুলিকে তাদের মাজহাব শেখানো নিষিদ্ধ করা হয়, এমনকি তাদের কিছু আলেমকে কারাগারে বন্দী বা হত্যা করা হয়েছিল। এই নিষেধাজ্ঞার ফলে সারা বিশ্ব থেকে আসা পণ্ডিতদের একটি বিশাল অংশ দেশত্যাগ করা শুরু করে, যারা অধ্যয়ন করতে এবং শিক্ষা দিতে এসেছিলেন। তারা নিজ নিজ দেশে চলে যায় বা ফিরে যায়, যাদের মধ্যে কিছু ইন্দোনেশীয় পণ্ডিতও ছিল।
আবদুল ওয়াহাব হাসবুল্লাহর উদ্যোগে ইবনে সৌদকে রাজি করানো এবং কিছু অনুরোধ জমা দেওয়ার জন্য একটি ছোট কমিটি গঠন করা হয়। হাসিম আসিয়ারির অনুমোদনে কমিটিটি ছিল। কমিটির সদস্যরা হলেন- ওহাব হাবুল্লাহ (উপদেষ্টা), মাশুরী (উপদেষ্টা), খলিল (উপদেষ্টা), হাসান গিপো (চেয়ারম্যান), হাসান শ্যামিল (ভাইস চেয়ারম্যান), মুহাম্মদ সাদিক (সচিব) ও আব্দুল হালিম (সহকারী)।
কার্যক্রম
কমিটির প্রধান কাজগুলি ছিল উদ্বেগ প্রকাশ করা, মতামত প্রণয়ন করা এবং সৌদি আরবের নতুন শাসকের কাছে পৌঁছে দেওয়া বিষয়গুলি সম্পর্কে আহলুস সুন্নাহ পণ্ডিতদের দৃষ্টিভঙ্গি যোগ করা, হেজাজে যাওয়ার জন্য একটি প্রতিনিধি দল গঠন করা এবং জাভা ও মাদুরার পণ্ডিতসহ অন্যান্য ইসলামীদের সাথে যোগাযোগ স্থাপন করা।
প্রথম বৈঠকটি ৩১ জানুয়ারী, ১৯২৬-এ সুরাবায়ার কেরটোপেটেন রাস্তায় অনুষ্ঠিত হয়েছিল এবং এতে হাসিম আসিয়ারি, বিসরি সায়ানসুরির মতো বেশ কয়েকজন ইন্দোনেশীয় উলামা উপস্থিত ছিলেন। যেমন জোমবাং-এর, কুদুসের আসনাভি, পাসুরুয়ানের নাওয়াভি, সেমারাং -এর রিদওয়ান, লাসেমের মাকসুম, মালাং -এর নাহরাভি, বাংকালানের এনডোরো মুনথাহা, গ্রেসিকের হামিদ ফকিহ, সিরেবনের আবদুল হালিম, রিদওয়ান আবদুল্লাহ, মাস আলউই ও আবদুল্লাহ উ-আব্দুল্লাহ। সুরাবায়া, মিশরের শেখ আহমাদ ঘনাঈম ও অন্যান্য প্রমুখ।
গঠিত প্রতিনিধিদল সফলভাবে ১৯২৮ সালে ইবনে সৌদের কাছে তাদের কণ্ঠস্বর পাঠিয়েছিল যার ফলস্বরূপ ইবনে সৌদ ভবিষ্যতের তীর্থযাত্রা এবং পবিত্র শহরগুলি নিয়ে আলোচনা করেছিলেন। এর মূল কাজটি সম্পন্ন হওয়ার পরে, তারা প্রাথমিকভাবে কমিটিকে ভেঙে দেওয়ার পরিকল্পনা করেছিল, কিন্তু হাসিম আসিয়ারি তা বাধা দেয় এবং এটিকে একটি স্থায়ী সংস্থায় পরিণত করার পরামর্শ দেন। তারপর থেকে, কমিটি নাহদাতুল উলামা নামে একটি নতুন সংগঠনে রূপান্তরিত হয়।
দক্ষিণখান থানা
দক্ষিণখান বাংলাদেশের ঢাকা মেট্রোপলিটন উত্তরের অধীন একটি থানা।
ভৌগোলিক অবস্থান
দক্ষিণখান থানার উত্তরে গাজীপুর সদর উপজেলা, দক্ষিণে খিলক্ষেত থানা, পূর্বে উত্তরখান থানা ও পশ্চিমে বিমানবন্দর থানা অবস্থিত।
ইতিহাস
দক্ষিণখান থানা ২০০৬ সালে প্রতিষ্ঠিত হয়। নবাব আলীবর্দী খান ও তাঁর বংশধর খান পদবি হতে এলাকার নাম হয় দক্ষিণ খান। পূর্বতন "দক্ষিণখান আদর্শ ইউনিয়ন পরিষদ" থেকে থানার নামকরণ করা হয়।
জনসংখ্যা
দক্ষিণখান থানার জনসংখ্যা প্রায় ৫,২৯,৫০০। অধিবাসীদের গড় শিক্ষার হার ৬৮.৮৭%। পুরুষ ও মহিলাদের মধ্যে এই হার যথাক্রমে ৭৩.৫৭% ও ৬৩.০৬%।
কেন ওয়াডসওয়ার্থ
কেনেথ জন ওয়াডসওয়ার্থ (Ken Wadsworth; জন্ম: ৩০ নভেম্বর, ১৯৪৬ - মৃত্যু: ১৯ আগস্ট, ১৯৭৬) নেলসনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। ১৯৬৯ থেকে ১৯৭৬ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন কেন ওয়াডসওয়ার্থ।
প্রথম-শ্রেণীর ক্রিকেট
১৯৬৯-৭০ ও ১৯৭৫-৭৬ মৌসুমে নিউজিল্যান্ডের নিয়মিত উইকেট-রক্ষক হিসেবে সহস্রাধিক রান ও প্রায় ১০০ ব্যাটসম্যানকে আউট করতে সহায়তা করেছেন। সর্বদাই প্রতিভাধর উইকেট-রক্ষক হিসেবে তার সুনাম ছিল। খেলার বাইরেও নিয়মিতভাবে অনুশীলন করতেন। আক্রমণধর্মী ব্যাটসম্যান হিসেবে প্রায়শঃই নিজ উইকেট বিলিয়ে দিয়ে আসতেন। তবে সময়ের প্রয়োজনে রক্ষণাত্মক ঢংয়েও খেলতেন।
সেন্ট্রাল ডিস্ট্রিক্টসের পক্ষে প্রথম-শ্রেণীর নিউজিল্যান্ডীয় ক্রিকেটে অভিষেক ঘটে কেন ওয়াডসওয়ার্থের। ডিসেম্বর, ১৯৬৮ সালে ২২ বছর বয়সে বেসিন রিজার্ভে ওয়েলিংটনের বিপক্ষে প্লাঙ্কেট শীল্ডে তার এই অভিষেক পর্ব সম্পন্ন হয়েছিল। দুই মাস পর ডুনেডিনে সাউথ আইল্যান্ডের সদস্যরূপে সফরকারী ওয়েস্ট ইন্ডিজ একাদশের বিপক্ষে নিজস্ব প্রথম সেঞ্চুরির সন্ধান পান। এছাড়াও এ স্তরের ক্রিকেটে প্রথমবারের মতো উইকেট-রক্ষণে নিজেকে সম্পৃক্ত করেন।
হক কাপে নেলসনের পক্ষে খেলেছেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে ৩৩ টেস্ট ও ১৩টি একদিনের আন্তর্জাতিকে অংশ নেয়ার সুযোগ ঘটে তার। ১৯৬৯ ও ১৯৭৩ সালে দুইবার ইংল্যান্ড সফরে যান। ঘরোয়া ক্রিকেটে দূর্দান্ত ক্রীড়াশৈলী উপস্থাপনার কারণে ১৯৬৯ সালে নিউজিল্যান্ড দলে অন্তর্ভুক্ত হয়ে প্রথমবারের মতো ইংল্যান্ড সফর করেন। ২৪ জুলাই, ১৯৬৯ তারিখে ইংল্যান্ডের বিপক্ষে লর্ডসে অনুষ্ঠিত সিরিজের প্রথম টেস্টে অভিষেক ঘটে কেন ওয়াডসওয়ার্থের। এরজন্য তার উন্নততর ব্যাটিং নৈপুণ্য দল নির্বাচকমণ্ডলীর দৃষ্টিগোচরীভূত হয়। স্বদেশে ওয়েস্ট ইন্ডিজের বিপক্ষে খেলা ব্যারি মিলবার্নের স্থলাভিষিক্ত হয়েছিলেন তিনি।
টেস্ট খেলোয়াড়ী জীবনের শুরুতে ব্যাটিংয়ের চেয়ে উইকেট-রক্ষণেই তাকে প্রাধান্য দেয়া হয়। প্রথম ১১ টেস্টে তার ব্যাটিং গড় ছিল সাতের চেয়ে কম। ১৯৭১-৭২ মৌসুমে ক্যারিবীয় দ্বীপপুঞ্জে নিউজিল্যান্ড দল গমন করে। ক্রিকেট বিশ্বে দলের সফরকে আসন্ন পরাজয়রূপে চিত্রিত করা হয়েছিল। জ্যামাইকার কিংস্টনে অনুষ্ঠিত পাঁচ টেস্ট সিরিজের প্রথমটিতে দলীয় সংগ্রহ ১০৮/৫ থাকা অবস্থায় তিনি গ্লেন টার্নারের সাথে যোগ দেন। ৬ষ্ঠ উইকেটে তারা ২২০ রান যুক্ত করেন। তাদের এ জুটির সংগ্রহটি পরবর্তী ১৫ বছর নিউজিল্যান্ডীয় জুটির সর্বোচ্চ রানের স্বীকৃতি পায়।
১৯৭৪ সালে মেলবোর্নে স্বাগতিক অস্ট্রেলিয়ার বিপক্ষে অনুষ্ঠিত টেস্টে ৮০ রান তুলেন যা তার সর্বোচ্চ ব্যক্তিগত সংগ্রহ ছিল। একই মৌসুমে ক্রাইস্টচার্চে একই দলের বিপক্ষে ওডিআইয়ে সেঞ্চুরি করেছিলেন তিনি। এরপর থেকে তাকে আর পিছনে ফিরে তাকাতে হয়নি। পরবর্তী ১৭ টেস্টে ২৬.৬২ গড়ে রান তুলতে পেরেছিলেন কেন ওয়াডসওয়ার্থ। ১৯৭৪ সালে অস্ট্রেলিয়ার বিপক্ষে নিউজিল্যান্ডের ইতিহাসের প্রথম টেস্ট বিজয়ে জয়সূচক রান করেছিলেন তিনি।
ক্রিকেট বিশ্বকাপ
১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের ইতিহাসের উদ্বোধনী প্রতিযোগিতায় গ্লেন টার্নারের নেতৃত্বাধীন নিউজিল্যান্ড দলের অন্যতম সদস্য ছিলেন তিনি। ঐ প্রতিযোগিতায় তার দল সেমি-ফাইনাল পর্যন্ত অগ্রসর হতে পেরেছিলেন।
অর্জনসমূহ
১৯৭৩-৭৪ মৌসুমে ক্রাইস্টচার্চে অনুষ্ঠিত ওডিআইয়ে অস্ট্রেলিয়ার বিপক্ষে বেভান কংডনের সাথে ষষ্ঠ উইকেটে ১৩০ রানের সর্বোচ্চ রান তোলার রেকর্ড গড়েছিলেন। পরবর্তীতে ফেব্রুয়ারি, ২০০৭ সালে একই দলের বিপক্ষে ক্রেগ ম্যাকমিলান ও ব্রেন্ডন ম্যাককুলাম ১৬৫ রান তুলে এ রেকর্ডটি তাদের করে নেন। প্রথম উইকেট-রক্ষক হিসেবে নিজস্ব পঞ্চম ওডিআইয়ে সেঞ্চুরি করার গৌরবগাঁথা রচনা করেন। ল্যাঙ্কাস্টার পার্কে অনুষ্ঠিত ঐ খেলায় অবশ্য তার দল পরাজয়ের সম্মুখীন হয়।
দেহাবসান
মার্চ, ১৯৭৬ সালে ক্যান্টারবারির পক্ষে সর্বশেষ প্রথম-শ্রেণীর ক্রিকেট খেলেন। শেল ট্রফিতে ওতাগোর বিপক্ষে চূড়ান্ত খেলায় প্রথম ইনিংসে ১১৭ রান তুলেছিলেন। এ ইনিংসের কল্যাণে তার দল নয় উইকেটে জয় পেয়েছিল। এর পাঁচ মাস পর আকস্মিকভাবে ১৯ আগস্ট, ১৯৭৬ তারিখে মাত্র ২৯ বছর বয়সে নেলসনে দেহাবসান ঘটে তার।
৩০ জানুয়ারি, ১৯৭৭ তারিখে ক্রাইস্টচার্চে কেন ওয়াডসওয়ার্থের স্মরণে নিউজিল্যান্ড আমন্ত্রিত একাদশ বনাম অস্ট্রেলিয়া একাদশের ৩৫ ওভারের খেলা সম্পন্ন হয়েছিল।
মেক্সিকোতে গাঁজা
মেক্সিকো সুপ্রিম কোর্ট প্রথম ৩১ অক্টোবর, ২০১৮-এ এর ব্যবহার নিষিদ্ধ করার আইনটিকে অসাংবিধানিক ঘোষণা করে। এই রায়ের প্রভাব হল যে মেক্সিকো কংগ্রেসকে ৯০ দিনের মধ্যে আনুষ্ঠানিকভাবে গাঁজা বৈধ করার নির্দেশ দেওয়া হয়েছিল। যাইহোক, মেক্সিকান কংগ্রেস মানেনি এবং সুপ্রিম কোর্ট প্রায়ই সময়সীমা বাড়িয়েছে।
গাঁজা ১৯২০ সাল থেকে অবৈধ ছিল, ২০০৯ সালে স্বল্প পরিমাণের ব্যক্তিগত দখলকে অপরাধমূলক করা হয়েছিল এবং ২০১৭ সালে এক শতাংশেরও কম টিএইচসি সামগ্রীর চিকিৎসা ব্যবহার বৈধ করা হয়েছিল।
১০ মার্চ, ২০২১-এ, চেম্বার অফ ডেপুটিজ বিনোদনমূলক গাঁজাকে বৈধ করার একটি বিল পাস করেছে, যা ৩০ এপ্রিল, ২০২১ এর সেনেটের সামনে যাওয়ার আশা করা হয়েছিল। বিলটি অনুমোদিত হলে, আইনে স্বাক্ষর করার জন্য বিলটি মেক্সিকোর রাষ্ট্রপতির সামনে চলে যেত।
৩০ এপ্রিল, ২০২১ সময়সীমার পরে, মেক্সিকো সুপ্রিম কোর্টের কাছে একটি সময় বাড়ানোর জন্য সেনেটের জন্য ১০ দিনের সময় ছিল। যাইহোক, সময়সীমা শেষ হওয়ার আগে, কিছু আইনপ্রণেতা জুনের নির্বাচনের পরে বিশেষ আইনসভা অধিবেশন চাওয়ার সিদ্ধান্ত নেয়। ১০ জুন, ২০২১-এ, সুপ্রিম কোর্ট ২৮ জুন ভোটের জন্য তার ডকেটে ¨অসাংবিধানিকতার ঘোষণাপত্র তালিকাভুক্ত করার সিদ্ধান্ত নিয়েছে। আদালত একটি ৮-৩ সিদ্ধান্তে প্রাপ্তবয়স্কদের গাঁজার ব্যবহার বৈধ করার পক্ষে ভোট দিয়েছে।
বিচ্ছু বাহিনী
বিচ্ছু বাহিনী মাসুম পারভেজ রুবেল প্রযোজিত ও পরিচালিত ২০০১ সালের বাংলাদেশী মারপিটধর্মী চলচ্চিত্র। আবদুল্লাহ জহির বাবুর লেখা কাহিনী থেকে চলচ্চিত্রটির চিত্রনাট্য লিখেছেন রুবেল। এতে শ্রেষ্ঠাংশে অভিনয় করেছেন রুবেল, সিনা, শিবানী ও হুমায়ূন ফরীদি। চলচ্চিত্রটিতে একজন কুংফু শিক্ষকের তার শিষ্যদের নিয়ে তার পিতৃহত্যা প্রতিশোধ নেওয়া এবং সমাজে ঘটে যাওয়া অন্যায় প্রতিহত করার চিত্র প্রতিফলিত হয়।
চলচ্চিত্রটি ২০০১ সালের ২৬শে আগস্ট মুক্তি পায়। এটি সে বছরের দ্বিতীয় সর্বোচ্চ ব্যবসাসফল চলচ্চিত্র। শোভন, শিপু, শান্তনু, টুইঙ্কেল, রিনি ও রাজিব এই চলচ্চিত্রে অভিনয়ের জন্য ২৬তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে পুরস্কার অর্জন করেন।
সঙ্গীত
চলচ্চিত্রটির সঙ্গীত পরিচালনা করেছেন শওকত আলী ইমন।
বক্স অফিস
বিচ্ছু বাহিনী ২০০১ সালে মুক্তিপ্রাপ্ত বাংলাদেশী চলচ্চিত্রগুলোর মধ্যে সুলতান-এর পর দ্বিতীয় সর্বোচ্চ ব্যবসাসফল চলচ্চিত্র।
ডেরেক মারে
ডেরেক ল্যান্স মারে (Deryck Murray; জন্ম: ২০ মে, ১৯৪৩) ত্রিনিদাদ ও টোবাগোর পোর্ট অব স্পেনে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও কার্যকরী ডানহাতি ব্যাটসম্যান ছিলেন ডেরেক মারে। ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর সদস্য থাকাকালে দলের অধিনায়কত্ব করেছেন তিনি। ইংল্যান্ডের কাউন্টি চ্যাম্পিয়নশীপে ওয়ারউইকশায়ারের প্রতিনিধিত্ব করেন। ক্রিকেট বিশ্বকাপের প্রথম ও দ্বিতীয় শিরোপা বিজয়ী ওয়েস্ট ইন্ডিজ দলের সদস্য ছিলেন।
শিক্ষাজীবন
কুইন্স রয়্যাল কলেজে অধ্যয়ন করেন। বিদ্যালয়ে থাকাকালীন ত্রিনিদাদ ও টোবাগো জাতীয় ক্রিকেট দলে প্রথম খেলার সুযোগ লাভ করেন। দলে তিনি উইকেট-রক্ষকের দায়িত্বে ছিলেন। ১৯৭৬ থেকে ১৯৮১ সময়কালে ত্রিনিদাদ ও টোবাগো দলের অধিনায়কের দায়িত্ব পালন করেন। এরপর তিনি নটিংহাম বিশ্ববিদ্যালয় ও কেমব্রিজের জিসাস কলেজে পড়াশোনা করেছেন। এসময়েই তিনি কেমব্রিজ ব্লু লাভ করেন। এছাড়াও ১৯৬৭ সালে কেমব্রিজ বিশ্ববিদ্যালয় ক্রিকেট ক্লাবের অধিনায়কত্ব করেন।
খেলোয়াড়ী জীবন
১৯৭৫ ও ১৯৭৯ সালের ক্রিকেট বিশ্বকাপের প্রথম দুই শিরোপা বিজয়ী ওয়েস্ট ইন্ডিজ দলের সদস্য ছিলেন। দলে তিনি সহঃ অধিনায়কের দায়িত্বে ছিলেন তিনি। এছাড়াও, ১৯৭৯ সালে তৎকালীন বিখ্যাত অধিনায়ক ক্লাইভ লয়েডের অনুপস্থিতিতে একটি টেস্টে দলকে নেতৃত্ব দেন।
অবসর
১৯৭৩ সালে প্রতিষ্ঠিত ওয়েস্ট ইন্ডিজ প্লেয়ার্স অ্যাসোসিয়েশনের প্রতিষ্ঠাতা সভাপতি রোহন কানহাইয়ের সাথে প্রতিষ্ঠাতা সম্পাদকের দায়িত্ব পালন করেন তিনি।
১৯৭৮ থেকে ১৯৮৯ সময়কালে ত্রিনিদাদ ও টোবাগোর বৈদেশিক সম্পর্ক বিভাগে কূটনীতিবিদের দায়িত্ব পালন করেন। মার্কিন যুক্তরাষ্ট্রের নিউইয়র্কে ফিফথ কমিটিতে সহঃ সভাপতি ও প্রোগ্রাম এন্ড কো-অর্ডিনেশন বিষয়ক কমিটিতে সভাপতি ছিলেন তিনি।
১৯৯২ সালে তিনটি একদিনের আন্তর্জাতিকে ম্যাচ রেফারি হিসেবে খেলা পরিচালনার সাথে সম্পৃক্ত ছিলেন মারে। বর্তমানে তিনি ত্রিনিদাদ ও টোবাগো ক্রিকেট বোর্ডের সভাপতি হিসেবে দায়িত্ব পালন করছেন। ক্রিকেটের বাইরে ত্রিনিদাদ ও টোবাগো ট্রান্সপারেন্সি ইনস্টিটিউটের সভাপতিত্ব করছেন যা দুর্নীতি বিরোধী সংগঠন ট্রান্সপারেন্সি ইন্টারন্যাশনালের স্থানীয় শাখা।
মিজো জনগোষ্ঠী
মিজো জনগোষ্ঠী (Mizo hnam) হল ভারতের মিজোরাম রাজ্য এবং উত্তর-পূর্ব ভারতের প্রতিবেশী অঞ্চলে বসবাসকারী একটি তিব্বত-বর্মী জাতিগোষ্ঠী। তারা জোমি এবং চিন জনগোষ্ঠীর সাথে সম্পর্কিত। মিজো শব্দটি মিজো গোষ্ঠীর অভ্যন্তরে বিভিন্ন সম্পর্কিত জাতিগোষ্ঠী বা গোষ্ঠীকে অন্তর্ভুক্ত করে। কুকি শব্দটি বাংলা থেকে উদ্ভূত, লুসাই পার্বত্য অঞ্চলে বসবাসকারী জো জাতিগোষ্ঠীর জন্য সরকারি নথিতে একটি সাধারণ শ্রেণিবিন্যাস হিসাবে ব্যবহৃত হয়েছিল। যাইহোক, মিজোরাম রাজ্য প্রতিষ্ঠার সাথে সাথে, মিজো শব্দটি আরও ব্যাপকভাবে স্বীকৃত এবং ব্যবহৃত হয়।
কিছু মিজো দাবি করে (তাদের লোককাহিনী থেকে) যে, সিনলুং (বিকল্পভাবে "ছিনলুং" বা "খুল" বলা হয়) ছিল মিজোদের দোলনা। সিনলুং হয় মিজো ভাষায় "পাথরের সাথে ঘেরা" বা "চিন-লাউং" নামে একজন প্রধান পূর্বপুরুষকে উল্লেখ করতে পারে যার থেকে মিজো এবং অন্যান্য চিন গোষ্ঠীর বংশধর।
বর্তমান ভারতীয় রাজ্য মিজোরাম (অর্থাৎ মিজোল্যান্ড বা মিজোদের ভূমি") ঐতিহাসিকভাবে লুসাই পাহাড় বা লুসাই জেলা নামে পরিচিত। ("লুসাই" শব্দটি "লুসেই"-এর একটি এখন-অপ্রচলিত ব্রিটিশ প্রতিবর্ণীকরণ।) লুসাই পাহাড় এলাকাকে ব্রিটিশ রাজের সময় একটি বহিষ্কৃত এলাকা এবং স্বাধীন ভারতের আসামের একটি জেলা হিসেবে সংজ্ঞায়িত করা হয়েছিল।
মিজোরা রাল্টে, পাইতে, রোখুম, লাই, হামার, লুসেই, মারা এবং থাদু/কুকি সহ কয়েকটি গোষ্ঠীতে বিভক্ত। মিজোরাম রাজ্য ছাড়াও, মিজো লোকেরা আশেপাশের অন্যান্য রাজ্যে বাস করে, যেমন ত্রিপুরা, আসাম, মণিপুর এবং নাগাল্যান্ড। ভারতের বাইরে মিজোর অধিকাংশই সীমান্তের ওপারে প্রতিবেশী চিন রাজ্য এবং সাগাইং অঞ্চল, বার্মার বাস করে।
মিজো জনগণের বিক্ষিপ্ত বন্টন দুটি কারণের জন্য দায়ী করা যেতে পারে: মিজোদের দ্বারা ঝুম কৃষি অনুশীলনের কারণে অভিবাসন প্রথা, যার ফলস্বরূপ ১৮ এবং ১৯ শতকে তাদের অঞ্চলের দ্রুত সম্প্রসারণ ঘটে এবং এর অধীনে ভারতকে শান্ত করা হয়েছিল। ব্রিটিশ শাসন। খাওংলুং রান একটি মিজো-ভাষা চলচ্চিত্র, যা ১৮৫৬-১৮৫৯ সালে খাওংলুং-এর ঐতিহাসিক গণহত্যার সত্য ঘটনাগুলির উপর ভিত্তি করে।
মিজোরা ১৯৫৯-৬০ সালের মওটাম দুর্ভিক্ষে সরকারের অপর্যাপ্ত প্রতিক্রিয়ার জন্য বিশেষভাবে অসন্তুষ্ট ছিল। মিজো জাতীয় দুর্ভিক্ষ ফ্রন্ট, ১৯৫৯ সালে দুর্ভিক্ষ ত্রাণের জন্য গঠিত একটি সংস্থা, পরে ১৯৬১ সালে একটি নতুন রাজনৈতিক সংগঠন, মিজো ন্যাশনাল ফ্রন্ট (এমএনএফ) হিসাবে গড়ে ওঠে। ১৯৬০-এর দশকে এমএনএফ ভারতের কাছ থেকে স্বাধীনতা চেয়ে প্রতিবাদ ও সশস্ত্র বিদ্রোহের একটি সময়কাল শুরু হয়।
জোরপূর্বক ধর্মান্তরকরণ
জোরপূর্বক ধর্মান্তরকরণ বলতে বুঝায় কোনো দ্বন্দ্ব বা সংঘাতের অযুহাতে কিংবা বিনা অযুহাতে কোনো ব্যক্তি, গোষ্ঠী বা সমাজের ইচ্ছার বিরুদ্ধে তার/তাদের উপর কোনো ধর্মীয় বিশ্বাস চাপিয়ে দেওয়া বা স্বধর্ম ত্যাগ করে অন্য ধর্ম গ্রহণে বাধ্য করা। গুপ্ত-ইহুদী, গুপ্ত-খ্রিস্টান, গুপ্ত-মুসলিম ,গুপ্ত হিন্দু ও গুপ্ত-পৌত্তলিক হলো আধুনিক সময়ের ঐতিহাসিক উদাহরণ।
মিজো জনগোষ্ঠী
১৯৭১ সালে, সরকার মিজো পাহাড়গুলিকে একটি কেন্দ্রশাসিত অঞ্চলে রূপান্তর করতে সম্মত হয়েছিল, যা ১৯৭২ সালে মিজোরাম হিসাবে প্রতিষ্ঠিত হয়েছিল। সরকার এবং এমএনএফ-এর মধ্যে মিজোরাম শান্তি চুক্তি (১৯৮৬) অনুসারে, মিজোরামকে ১৯৮৭ সালে ভারতের একটি পূর্ণাঙ্গ রাজ্য ঘোষণা করা হয়।
জোরপূর্বক ধর্মান্তরকরণ
ধর্ম ও ক্ষমতা
সাধারণভাবে, নৃতত্ত্ববিদরা দেখিয়েছেন যে, ধর্ম ও রাজনীতির মধ্যে সম্পর্ক বেশ জটিল, বিশেষত যখন মানব বিস্তারের ইতিহাসের দিকে নজর দেয়া যায়।
মিজো জনগোষ্ঠী
মিজো জনগণ ঐতিহাসিকভাবে তিব্বত-বর্মান মিজো ভাষায় কথা বলে। বিভিন্ন গোষ্ঠীর সাথে সম্পর্কিত একাধিক বৈচিত্র রয়েছে, তবে সরকারী এবং সর্বাধিক বহুল কথিত ডুহলিয়ান ভাষা, যা মিজো গোষ্ঠীর মধ্যে একটি ভাষা ফ্রাঙ্কা হিসাবে কাজ করে। মিজোরামে অ-মিজো ভাষাভাষীদের জন্য ইংরেজি সবচেয়ে বেশি ব্যবহৃত ভাষা। রাজ্যটির সাক্ষরতার হার ভারতের মধ্যে সর্বোচ্চ, ৯০%-এরও বেশি।
জোরপূর্বক ধর্মান্তরকরণ
ইসলাম
কোরআনিক নিয়ম "ধর্মে কোন জবরদস্তি নেই" অনুযায়ী (২:২৫৬) জোরপূর্বক ধর্মান্তরকরণ নিষিদ্ধ বলা হলেও ইসলামের ইতিহাসে এর অনেক উদাহরণ রয়েছে। প্রথিতযশা ইতিহাসবিদগণ এরকম কিছু ঘটনা উল্লেখ করেছেন।
আবু হানিফা এবং আবু ইউসুফের মতে অমুসলিমরা যে ধর্মেরই হোক না কেন তাদের জিজিয়া কর প্রদান করতে হবে। কিন্তু পরে  আরো চরমপন্থী ফকীহরা মূর্তিপূজারীদের জন্য জিজিয়া অনুমোদন করে না। পরিবর্তে অন্য ধর্মের লোকদের মৃত্যুদণ্ড এড়ানোর জন্য কেবল ধর্মান্তরের বিকল্প দেয়। ইসলামী আইনের চারটির মধ্যে হানাফী ও মালেকীরা আরবীয় অন্য ধর্মাবলম্বীদের বাদ দিয়ে বাইরের অন্য ধর্মাবলম্বীদেরদের জিম্মি ঘোষণা করে। শাফি এবং হাম্বলীরা অবশ্য শুধুমাত্র খ্রিস্টান, ইহুদি এবং জরথুস্ট্রিয়ানদেরই এই শ্রেণীর যোগ্য বলে।
ওয়ায়েল হালাক বলেন যে, তত্ত্ব অনুসারে, ইসলামী ধর্মীয় সহনশীলতা শুধুমাত্র খ্রিস্টান, ইহুদি এবং ম্যাজিয়ানদের মত একেশ্বরবাদী ক্ষেত্রে প্রয়োগ করা হয় যদি তারা জিজিয়া কর প্রদান করে। পৌত্তলিকরা ইসলাম গ্রহণ বা মৃত্যুদণ্ড দুটি বিকল্প পায়। কিন্তু জিম্মি হিসেবে হিন্দু, জৈন, বৌদ্ধ এবং অন্যান্যদের ও ঘোষণা করা হয়।
প্রারম্ভিক সময়কাল
প্রথম খলিফা আবু বকর যেসব উপজাতি ইসলাম গ্রহণ করেছিল কিন্তু পরে নিজ ধর্ম ফিরে যায় ও তার খলিফা কর্তৃত্বকে অস্বীকার করত তাদের রিদার (ধর্মত্যাগের) যুদ্ধে জোরপূর্বক পুনঃধর্মান্তর করে।
ইসলামী আইনের চারটির মধ্যে দুটি হানাফি এবং মালেকীরা অনারব অন্য ধর্মাবলম্বীদেরকে জিম্মি বলে। এই মতবাদের অধীনে আরবীয় ধর্মাবলম্বীরা ধর্মান্তরিত হওয়া এবং মৃত্যুর মধ্যে একটি বেছে নিতে বাধ্য হয়েছিল। অধিকাংশ ফকীহদের ধারণা  সমস্ত আরব মুহাম্মদের জীবদ্দশায় ইসলাম গ্রহণ করেছিল। ৬৩২ সালে তার মৃত্যুর পর তাদের বহিষ্কারের সামান্য ব্যবহারিক গুরুত্ব ছিল।
নবম শতাব্দীতে ফিলিস্তিনের সামেরীয় জনগোষ্ঠী বিদ্রোহী নেতা ইবনে ফিরিসার হাতে নিপীড়ন ও জোরপূর্বক ধর্মান্তরিত করার প্রচেষ্টার শিকার হয়েছিল। তারা আব্বাসীয় খলিফা সৈন্যদের দ্বারা রক্ষা পেয়েছিল।
আলমোহাদ বংশ
দ্বাদশ শতাব্দীতে উত্তর আফ্রিকা ও আন্দালুসিয়ার আলমোহাদ রাজবংশের অধীনে জোরপূর্বক ধর্মান্তরিত করা হয়েছিল। তারা ইহুদি ও খ্রিস্টানদের জিম্মি বলে অস্বীকার করে এবং তাদের ধর্মান্তর, নির্বাসন এবং হত্যা করে। খ্রিস্টানরা তাদের শাসন ছেড়ে সাধারণত উপদ্বীপের উত্তরে খ্রিস্টান রাজ্যগুলিতে স্থানান্তরিত হতে শুরু করে। ইহুদিরা তাদের সম্পত্তির জন্য সেখানে থেকে জাবার সিদ্ধান্ত নিয়েছিল। তাদের মধ্যে অনেকে ইসলামে ধর্মান্তরিত হয়েছিল।
আলমোহাদ বংশের সময় ইহুদি দার্শনিক মায়মোনাইডস ইবেরিয়ান উপদ্বীপে ইহুদি সংস্কৃতির স্বর্ণযুগে ধর্মভ্রষ্টতার উপর তার পত্র লিখেছিলেন। যেখানে তিনি ইহুদিদের গুরুতর অবস্থায় ইসলামে ধর্মান্তরকে সমর্থন করেন। যদিও তিনি এর পরিবর্তে দেশ ছাড়াকে সঠিক বলেছিলেন। আলমোহাদ অঞ্চল থেকে অবাধে পালানোর জন্য মায়মোনাইডস নিজে ইসলাম ধর্ম গ্রহণ করেছিলেন। তারপর তিনি লেভান্ট বা মিশরে ইহুদি ধর্মে ফিরে আসেন। পরে ধর্মত্যাগী হিসেবে তার নিন্দা করা হয় এবং ইসলামী আদালতে তার বিচার করা হয়। কিন্তু বিচারক রায় দেন যে তার ধর্মান্তর জোরপূর্বক ছিল সেজন্য তা অবৈধ।
ইয়েমেন
১১৬০ এর দশকের শেষদিকে, ইয়েমেনের শাসক আবদ-আল-নাব ইবনে মাহদী ইহুদিদেরকে ইসলাম গ্রহণ বা শাহাদাতের বরণ দুটোর একটি বেছে নিতে বাধ্য করেছিল। মাহদী ইহুদীদের পাশাপাশি মুসলমানদের উপরও তার বিশ্বাস চাপিয়ে দিয়েছিল। তবে এটি যেমন ইহুদি ম্যাসিবাদকে পুনরুজ্জীবনের দিকে ধাবিত করেছিল, তেমনিভাবে গণ-ধর্মান্তরেও বাধ্য করেছিল। ১১৭৩ সালে ইবনে মাহদীর পরাজয়ের সাথে সাথে সালাউদ্দিনের ভাই কর্তৃক ইয়েমেন বিজয়ে এই অত্যাচারের অবসান ঘটে এবং তারা নিজনিজ বিশ্বাসে ফিরে যায়। দুটি কায়রো গেনিজ নথি অনুসারে, ইয়েমেনের আইয়ুবিদ শাসক আল-মালিক আল-মুযিজুল-ইসমাইল ১১৯৭-১২০২ রাজত্বকালে আদেনের ইহুদিদেরকে ধর্মান্তরিত করার চেষ্টা করেছিলেন। দ্বিতীয় নথিতে তার হত্যার পরে ইহুদি সম্প্রদায়ের স্বস্তি এবং যাদের জোরপূর্র‌ক ধর্মান্তর হয়েছিল তাদের বিবরণ দেওয়া হয়েছে। যখন সে বিদেশী বণিকদের উপর ইসলাম চাপিয়ে দিতে ব্যর্থ হয়, তখন তাদের সাধারণ হারের চেয়ে তিনগুণ বেশি পোল ট্যাক্স দিতে বাধ্য করা হয়েছিল।
আল-শওকানির আইনী কাজের তালিকাভুক্ত একটি ব্যাপার হল ইহুদি অনাথদের জোরপূর্বক ধর্মান্তরিত করা। ১৯২২ সালে ইমাম ইয়াহিয়ার অধীনে ইহুদি অনাথদের জোরপূর্বক ধর্মান্তরকরণ পুনরায় চালু করা হয়। প্রথম দশ বছর ধরে অনাথদের ডিক্রি জারি করে আক্রমণাত্মকভাবে ধর্মান্তর করা হয়। এটি ১৯২৮ সালে পুনরায় চালু হয়েছিল।
অটোমান সাম্রাজ্য
অটোমান সাম্রাজ্যে রক্তকর বা দেসরিমের বিস্তৃতির ফলে জোরপূর্বক ধর্মান্তরকরণ একটি প্রাতিষ্ঠানিক রূপ পেয়েছিল। তৎকালে খ্রিস্টান বালকদেরকে অপহরণ করে, সংগ্রহ করে,ক্রীতদাস বানিয়ে, ইসলামে ধর্মান্তরিত করে এবং অটোমান সামরিক বাহিনীতে যুক্ত করে অথবা সুলতানদের সেবার জন্য নিয়োজিত করে এ অমানবিক কার্য পরিচালিত হতো। ১৪ শতকের মাঝামাঝি থেকে ১৮ শতকের গোড়ার দিকে, দেবশিরমে -জেনিসারি পদ্ধতিতে আনুমানিক ৫০,০০০ থেকে এক মিলিয়ন অমুসলিম কিশোর -কিশোরীদের দাস বানানো হয়েছিল। এই ছেলেরা ধর্মান্তরের পরে ইসলামী শিক্ষায় প্রশিক্ষত হতো।
সপ্তদশ শতাব্দীতে সাব্বাতাই জেভি নামে এক সেফারডিক ইহুদি যার পূর্বপুরুষেরা স্প্যানিশ ইনকুজিসনের সময় অটোমান সাম্রাজ্যে স্বাগত হয়েছিল সে নিজেকে মশীহ ঘোষণা করেছিল। সে প্রধান ইহুদি আইন এবং রীতিনীতি বাতিল করার আহ্বান জানিয়েছিলেন। তিনি একটি বড় অনুসারীদের আকৃষ্ট করার পর তাকে অটোমান কর্তৃপক্ষ গ্রেপ্তার করে এবং মৃত্যুদণ্ড বা ইসলাম গ্রহণের বিকল্প দেয়। সে দ্বিতীয় বিকল্পটি বেছে নেয়।
বিংশ শতাব্দীতে গ্রিকদের উপর অত্যাচারের সময় তাদের জোর করে ইসলামে ধর্মান্তর করা হয়েছিল।
পারস্য
সাফভিড রাজবংশের প্রতিষ্ঠাতা শাহ ইসমাঈল প্রথম বারোজন ইমামপন্থী শিয়া ইসলামী মতবাদকে রাষ্ট্রীয় ধর্ম বলে ঘোষণা করে এবং শিয়াবাদ অস্বীকারকারী সুন্নি বুদ্ধিজীবিদের মৃত্যুদণ্ড দেওয়ার আদেশ দেন। সেসময় অমুসলিমরা বিরামহীন নির্যাতনের শিকার হয় এবং জোরপূর্বক ধর্মান্তরিত করা হয় অনেককে। একইভাবে, হরমুজ দ্বীপ লুণ্ঠনের পর আব্বাস প্রথম স্থানীয় খ্রিস্টানদের ইসলাম গ্রহণের নির্দেশ দেন, আব্বাস দ্বিতীয় ইহুদিদেরকে মুসলমান হতে বাধ্য করার জন্য মন্ত্রীদের কর্তৃত্ব প্রদান করেন, এবং সুলতান হোসেন জরাস্ত্রীয়দের জোরপূর্বক ধর্মান্তরিত করার আদেশ দেন। ১৮৩৯ সালে, কাজার যুগে মাশহাদের শহরে ইহুদি সম্প্রদায়কে একদল মুসলিম আক্রমণ করেছিল এবং পরবর্তীতে তাদেরকে ইসলামে ধর্মা‌ন্তরিত হতে বাধ্য করেছিল।
ভারত
১০১৫ সালে কাশ্মীর উপত্যকা য় আক্রমণ করে গজনি র মাহমুদ গজনভি উপত্যকা লুণ্ঠন করে, অনেক বন্দীকে নিয়ে যায় এবং জোর পূর্বক ইসলামে ধর্মান্তর  করায়।. তার পরবর্তী আক্রমণে মথুরা, বারান এবং কনৌজে আবার অনেকে ধর্মান্তরিত হয়। যে সৈন্যরা তার কাছে আত্মসমর্পণ করেছিল তাদের জোরপূর্বক ইসলাম গ্রহণ করানো হয়। বারান (বুলন্দশহর) এ রাজা সহ ১০,০০০ জনকে ইসলামে ধর্মান্তরিত করা হয়েছিল।. তারিখ-ই-ইয়ামিনী, রওসাত-উস-সাফা এবং তারিখ-ই-ফেরিশতাতে মাহমুদ এবং তার উত্তরসূরি মাসুদ দ্বারা মসজিদ ও মাদ্রাসা নির্মাণ এবং প্রচারক ও শিক্ষক নিয়োগের কথা আছে । মাহমুদ যেখানেই গিয়েছিল মানুষকে জোর পূর্ব‌ক ইসলাম গ্রহণ করিয়েছিল। মুহাম্মাদ ঘুরি এবং তার সেনাপতিরা আক্রমণ করে ১২ শতকের শেষের দিকে হাজার হাজার ক্রীতদাস নিয়ে আসে। যাদের অধিকাংশই  ধর্মান্তরিত হতে বাধ্য হয়েছিল।   সিকান্দার বুশিকান (১৩৯৪-১৪১৭) হিন্দু মন্দির ভেঙে হিন্দুদের জোরপূর্বক ধর্মান্তরিত করে। পর্তুগিজ উপনিবেশকারী দ্বারা ১৫ তম এবং ১৬ তম শতাব্দীতে পশ্চিম উপকূলে এরুপ জোরপূর্বক  ধর্মান্তর  হয়েছিল।
ঔরঙ্গজেব ইসলামে ধর্মান্তরিত করতে উৎসাহিত করার জন্য বেশ কয়েকটি মাধ্যম ব্যবহার করেছিল। ১৭১৫ সালে একটি মুঘল-শিখ যুদ্ধে বান্দা সিং বাহাদুরের ৭০০ অনুগামীদের শিরচ্ছেদ করা হয়েছিল।  প্রতিদিন ১০০ জন শিখকে মৃত্যুদণ্ড দেওয়া হয়েছিল এবং কিন্তু তাদের একজনও  ইসলাম গ্রহণ করেনি। বান্দা সিং বাহাদুর ইসলাম গ্রহণ করলে তাকে ক্ষমা করার প্রস্তাব দেওয়া হয়েছিল। কিন্তু তিনি তা প্রত্যাখ্যান করেন। এজন্য তাকে নির্যা‌তন করা হয়  ও তাকে তার ৫ বছরের পুত্রের সাথে হত্যা করা হয় । বান্দার মৃত্যুদণ্ডের পর মুসলিম সুলতান শিখদের যেখানেই পাওয়া যাবে সেখানেই তাদের গ্রেপ্তার করার আদেশ দেয়।
১৮ শতকের শাসক টিপু সুলতান হিন্দু ও খ্রিস্টানদের উপর অত্যাচার করেছিল। টিপুর পিতা হায়দার আলির কেরলে মহীশুর আক্রমণের সময় শত শত মন্দির এবং গীর্জা ভেঙে ফেলা হয়েছিল। দশ হাজার খ্রিস্টান, হিন্দুকে হত্যা করা হয়েছিল ও জোর করে ইসলাম গ্রহণ করানো হয়েছিল।
বাংলাদেশ
বাংলাদেশে, ১৯৭১ এর মুক্তিযুদ্ধ চলাকালে হিন্দুদের বিরুদ্ধে যুদ্ধাপরাধের অভিযোগে আন্তর্জাতিক অপরাধ ট্রাইব্যুনাল ইসলামিক রাজাকার বাহিনীর বিভিন্ন নেতাদের পাশাপাশি বাংলাদেশ মুসলিম আওয়ামী লীগ (ফরিদ উদ্দিন মওদুদ) এর কয়েকজন নেতার বিচার ও দোষী সাব্যস্ত করেছিল। হিন্দুদের জোরপূর্বক ধর্মান্তরকরণও অভিযোগের অন্তর্ভুক্ত ছিলো
এছাড়া বাংলাদেশে প্রায়ই নানাভাবে সংখ্যালঘুদের ধর্মান্তরের ঘটনা ঘটে।